
A FELSŐOKTATÁSI VÁLTOZÁSOK HATÁSAI

Kutatásom célja, a 2012-es felsőoktatásban bekövetkezett változások hatásainak megvizsgálása. Egy 29 kérdésből álló kérdőívet három iskola végzősdiákjaival töltettem ki, de a mintavétel nem tekinthető reprezentatívnak. Az intézmények kiválasztásánál ügyeltem arra, hogy különböző iskolák, egy gimnázium, egy szakközépiskola és egy vidéki gimnázium tanulói válaszoljanak a kérdésekre Kíváncsi voltam arra, hogy hogyan befolyásolta a döntéseiket a keretszámok csökkenése, illetve az emiatt meghosszabbított jelentkezési határidő. Ezeken kívül érdekelt még, hogy a fakultációválasztásukat befolyásolta volna-e ez az idei törvénymódosítás, egyáltalán a mai fiatalok mikor kezdenek el a továbbtanulásukról gondolkodni.
A válaszokból kiderült, hogy a legtöbb tanuló kitartott eredeti elképzelése mellett a továbbtanulást illetően. Annál a néhány tanulónál, akiknél mégis okozott változást, sokan ugyanazt a szakot, más iskolában jelölték meg, de volt, aki a tervezett szak helyett teljesen mást kényszerült megjelölni.



